# Gaia Weiss

Gaia Weiss (París, 30 d'agost de 1991) és una actriu i model francesa.

## Biografia i carrera
### Joventut

Gaia Weiss va néixer en una família francesa-polonesa, nascuda a París tot i que crescuda a Londres. Als tres anys va començar a assistir a classes de ballet i es va convertir en una ballarina de ballet poc després. Durant el seu període a Londres va assistir a l'Acadèmia de Música i Art Dramàtic d'aquesta ciutat. Va començar a actuar el 1999.
Un cop va tornar a París, Weiss va assistir al Cours Florent, on va continuar amb l'aprenentage de comèdia tot i que encara en anglès. Va ser per pagar els seus estudis que es va convertir en model. Convençuda pel seu entorn per aprendre a actuar en francès, es va unir a la companyia de Francis Huster el 2011 amb qui va actuar a Don Joan i El Misantrop.

### Carrera

En 2013 va aparèixer a la pel·lícula Mary Queen of Scots, en la qual va donar vida a Mary Fleming, una noble escocesa i dama a Mary, la Reina d'Escòcia (Camille Rutherford). També el 2013 va interpretar a Beatrice en la pel·lícula Blanca com la neu, vermella com la sang, basada en la novel·la de l'escriptor italià Alessandro D'Avenia.
El 2014 es va unir a l'elenc de la segona temporada de la sèrie Vikings on va donar vida a Þorunn, l'esposa de Bjorn Ironside (Alexander Ludwig), fins al 2015, any en què el seu personatge va decidir anar-se'n.
Aquell mateix any es va unir a l'elenc principal de la pel·lícula Hèrcules: L'origen de la llegenda on va interpretar a Hebe, l'esposa d'Hèrcules (Kellan Lutz).
En 2016 va aparèixer en la pel·lícula Overdrive on va interpretar a Devin, una lladre.
Aquell mateix any va aparèixer com a convidada al quart episodi de la segona temporada de la popular sèrie Outlander on va interpretar a la comtessa de Saint Germain, l'esposa del comte de Saint Germain (Stanley Weber).

### Vida privada

El gener del 2015, Weiss va negar la seva relació amb l'actor Francis Huster, oficialitzada a la revista Paris Match.

## Filmografia
### Sèries de televisió

| Any | Títol | Personatge | Notes |
| 2016 | Outlander | Comtessa de Saint Germain | Episodi "La Dame Blanche" |
| 2014 - 2015 | Vikings | Þórunn (Thorunn) | 13 episodis |

### Pel·lícules

| Any | Títol | Personatge | Notes |
| 2016 | Overdrive | Devin | al costat d'Ana d'Armes, Scott Eastwood, Clemens Schick, Simon Abkarian i Moussa Maaskri |
| 2015 | Els profs 2 | Vivienne | al costat de Kev Adams, Isabelle Nanty, Didier Bourdon, Pierre-François Martin-Laval, Eric Lampaert i Douglas Reith |
| 2014 | Hèrcules: L'origen de la llegenda | Hebe | al costat de Kellan Lutz, Scott Adkins, Roxanne McKee, Liam Garrigan, Liam McIntyre, Rade Šerbedžija i Johnathon Schaech |
| 2013 | Mary Queen of Scots | Mary Fleming | al costat de Camille Rutherford, Sean Biggerstaff, Aneurin Barnard, Mehdi Dehbi, Tony Curran, Clive Russell i Ian Hanmore |
| 2013 | Bianca come il latte, rossa come il sangue | Beatrice | al costat d'Aurora Rufino, Filippo Scicchitano |

## Premis i nominacions

| Any | Premi | Categoria | Pel·lícula | Resultat |
| 2015 | Premi Golden Raspberry («Razzies») | Pitjor actriu | Hèrcules: L'origen de la llegenda | Nominada |

## Referències

* 1 2 «Gaïa Weiss, l'actrice de la série Vikings débarque sur la Croisette» (en francès). Madame Figaro.
* 1 2 3 4 «3 choses à savoir sur Gaia Weiss, "l'amie" de Francis Huster» (en francès). LExpress.fr, 02-02-2015.
* ↑ «Gaia Weiss, l'exception française» (en francès). Pure Trend.
* ↑ «'Hercules' Actress Gaia Weiss Joins History's 'Vikings'». Arxivat de l'original el 2016-03-04. [Consulta: 27 agost 2018].
* ↑ Scott Eastwood's Action Movie 'Overdrive' Adds Two Castmembers
* ↑ Vikings' Gaia Weiss Joins Season Two of ‘Outlander’
* ↑ «Gaia Weiss Joins Outlander Cast». Arxivat de l'original el 2016-04-16. [Consulta: 27 agost 2018].
* ↑ «En couple dans "Paris Match", Gaia, 23 ans, dément sa relation avec Francis Huster, 67 ans» (en francès). ozap.com.

## Enllaços externs

* Gaia Weiss on TV.COM Arxivat 2018-08-15 a Wayback Machine.
* Gaia Weiss - Zimbio